31983R1385
L 141/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1385/83 НА КОМИСИЯТА
от 27 май 1983 година
относно класирането на стоки в подпозиция 21.02 С II от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Акта за присъединяване на Гърция, и по-специално член 3 от него,
като има предвид, че за да се осигури еднакво прилагане на номенклатурата на Общата митническа тарифа, е необходимо да се приемат разпоредби относно тарифното класиране на зърна от ечемик, обелени, непокълнали, олющени, изпечени, които могат да бъдат употребявани за оцветяване и ароматизиране на бира и като печени заместители на кафе;
като има предвид, че позиция № 21.02 от Общата митническа тарифа, приложена към Регламент (ЕИО) № 950/68 на Съвета (2), последно изменен с Регламент (ЕИО) № 604/83 (3), включва, inter alia, печени заместители на кафе;
като има предвид, че въпросният продукт дори ако се използва за оцветяване и ароматизиране на бира, има характеристиките на печен заместител на кафе от позиция № 21.02; като има предвид, че в рамките на тази позиция е уместно да се избере подпозиция 21.02 С II;
като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Продуктът, представляващ непокълнали зърна ечемик, олющени, печени, които могат да се използват при производството на бира за оцветяване и ароматизиране на бирата и като заместител на кафе, трябва да се класира в Общата митническа тарифа в подпозиция:
21.02
Екстракти или есенции на кафе, чай или мате и препарати на базата на тези екстракти или есенции; печена цикория и други печени заместители на кафе и техните екстракти:
C.
Печена цикория и други печени заместители на кафе:
II.
Други
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 май 1983 година.